KAIŠIADORIŲ RAJONO SAVIVALDYBĖS TARYBA

# SPRENDIMAS

**DĖL ŠVIETIMO TRIŠALĖS TARYBOS SUDARYMO**

2019 m. rugpjūčio 29 d. Nr. V17-200

Kaišiadorys

Vadovaudamasi Lietuvos Respublikos darbo kodekso 164 straipsnio 1 punktu ir 181 straipsnio 3 dalimi, Kaišiadorių rajono savivaldybės taryba n u s p r e n d ž i a:

1. Pritarti, kad būtų sudaryta Kaišiadorių rajono savivaldybės Švietimo trišalė taryba (toliau – Švietimo trišalė taryba) ketverių metų kadencijai iš dvylikos narių: keturių savivaldybės lygmeniu veikiančių švietimo profesinių sąjungų deleguotų atstovų, keturių savivaldybės lygmeniu veikiančių švietimo įstaigų vadovų organizacijų deleguotų atstovų ir keturių Savivaldybės administracijos direktoriaus  deleguotų atstovų. Trišalės tarybos sudėtis įforminama Savivaldybės administracijos direktoriaus įsakymu.

2. Pavesti Švietimo trišalei tarybai svarstyti klausimus ir teikti išvadas bei pasiūlymus švietimo politikos, taip pat su švietimo politikos įgyvendinimu susijusiose darbo ir socialinės veiklos srityse.

3. Švietimo trišalės tarybos funkcijas, teises ir darbo organizavimo tvarką nustato ir keičia Švietimo trišalė taryba.

4. Šis sprendimas per vieną mėnesį nuo įsigaliojimo dienos gali būti skundžiamas Lietuvos administracinių ginčų komisijos Kauno apygardos skyriui (Laisvės al. 36, Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno rūmams (A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras Vytenis Tomkus